Predkladacia správa

Dokument vznikol na základe uznesenia vlády 949/2000 zo dňa 22. 11. 2000 v rámci schválenia Akčného plánu boja proti korupcií. 
	Základným dôvodom vypracovania Analýzy a návrhu systémových opatrení zlepšenia činnosti katastrálnych úradov je minimalizácia korupcia nakoľko na základe diagnostického prieskumu výskytu korupcie sa ukázalo, že katastrálne úrady patria medzi silne postihnuté oblasti (Prieskum je zverejnený na adrese www.government.gov.sk). Hlbší pohľad ukázal, že korupcia na katastrálnych úradoch vychádza predovšetkým z dôvodu pomalého vybavovania podaní. Analýza sa preto zameriavala na návrh systémových opatrení, ktoré riešia problém eliminácie  prieťahov v činnosti katastrálnych úradov z krátkodobého hľadiska po finančnej stránke a z dlhodobého hľadiska po stránke systémovej. 
	Analýza vychádza zo skúmania činnosti jednotlivých katastrálnych úradov na Slovensku. Na základe údajov konštatuje, že hlavnou príčinou prieťahov vo vybavovaní podaní na katastrálnych úradoch spočíva v personálnom poddimenzovaní a technickom zanedbaní pracovísk. Táto poddimenzovanosť je však kombinovaná s faktom, že katastrálne úrady dokážu vyprodukovať zdroje, ktoré v značnej miere môžu pokryť náklady na činnosť. Dôvody prečo sa schopnosť produkovať zdroje nepremieta do adekvátneho zabezpečenia katastrálnych úradov spočíva v komplikovanom organizačnom riadení, neflexibilnom systéme zamestnávania a netransparentnom systéme financovania. Preto sú navrhované riešenia rozdelené do krátkodobých opatrení, v podobe finančnej jednorázovej dotácie, a dlhodobých, ktoré vychádzajú z úspešných modelov činnosti katastrálnych úradov v zahraničí. Analýza alternatívne načrtáva optimálny model fungovania katastrálnych úradov, ktorý odstraňuje systémové deformácie. 
	Analýza sa predkladá vláde na schválenie a stanovuje úlohy pre ministerku financií SR a predsedu ÚGKK SR implementovať navrhovaný model optimalizácie činnosti katastrálnych úradov.
           Predložený materiál bol dňa 23. 4. 2001 prerokovaný na Porade ekonomických ministrov vlády SR so záverom, že predložený návrh berie na vedomie a odporúča vláde SR návrh schváliť. Následne bol pre zásadné pripomienky podpredsedu vlády pre legislatívu prepracovaný a opätovne predložený na schválenie do programu vlády SR.